

**"Қазақстан Республикасының Үкіметі мен Түрікменстан Үкіметі арасындағы инвестицияларды өзара көтермелеу және қорғау туралы келісімге қол қою туралы" Қазақстан Республикасы Үкіметінің 2024 жылғы 20 тамыздағы № 675 қаулысына өзгеріс енгізу туралы**

Қазақстан Республикасы Үкіметінің 2024 жылғы 8 қазандағы № 827 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. "Қазақстан Республикасының Үкіметі мен Түрікменстан Үкіметі арасындағы инвестицияларды өзара көтермелеу және қорғау туралы келісімге қол қою туралы" Қазақстан Республикасы Үкіметінің 2024 жылғы 20 тамыздағы № 675 қаулысына мынадай өзгеріс енгізілсін:

      көрсетілген қаулымен мақұлданған Қазақстан Республикасының Үкіметі мен Түрікменстан Үкіметі арасындағы инвестицияларды өзара көтермелеу және қорғау туралы келісімнің жобасында:

      1-баптың 5-тармағы мынадай редакцияда жазылсын:

      "5. "Аумақ" термині мынаны білдіреді:

      Қазақстан Республикасына қатысты Қазақстан Республикасының аумағы;

      Түркіменстанға қатысты Түрікменстан аумағы.".

      2. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *О. Бектенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК